**ТӨРИЙН БАЙГУУЛЛАГУУДЫН ДУНД**

**БОДЛОГЫН ИННОВАЦИ 2021 АРГА ХЭМЖЭЭГ**

**ЗОХИОН БАЙГУУЛАХ ТУХАЙ УДИРДАМЖ**

**(Төслийн сонгон шалгаруулалтад оролцох хүсэлтэй багуудад зориулав)**

Дэлхийн олон улс оронд төрийн үйлчилгээг оновчтой хүргэх, иргэдийн хэрэгцээ шаардлагад нийцсэн байдлаар төрийн үйлчилгээг зохион байгуулах, тулгамдаж буй асуудлыг уламжлалт бус арга, шинэлэг хэлбэрээр шийдэх замаар эерэг үр дүнд хүрч буй жишээ олон байна.

Иймд төрийн байгууллагууд хариуцсан чиг үүрэг, стратеги зорилгоо хэрэгжүүлэх хүрээнд бодлогын тодорхой асуудлаар шинэлэг шийдэл боловсруулах төслийн саналаа Төрийн албаны зөвлөлийн “Монгол Улсад мэргэжлийн, иргэн төвтэй төрийн албыг төлөвшүүлэх нь” төсөлд 2021 оны 03 дугаар сарын 11-ний дотор ирүүлнэ. Ирүүлсэн саналуудаас нийт 10 саналыг сонгон шалгаруулж, цаашид хэрэгжүүлэхэд мэргэжил, арга зүйн болон санхүүгийн дэмжлэг үзүүлнэ.

**Шинэлэг шийдэл туршихад хэрэглэж болох аргууд**

* Системийн сэтгэлгээ (System Thinking)
* Загварчлалын сэтгэлгээ (Design Thinking)
* Зан үйлд нөлөөлөх чадвар (Behavioral Insights)

Эдгээр аргуудын талаарх танилцуулга, гарын авлагыг Төрийн албаны зөвлөлийн <http://www.csc.gov.mn> цахим хуудасны Бодлогын Инноваци буланд байршуулсан.

**Туршилтын төслийн үргэлжлэх хугацаа**

Энэхүү туршилтын төслийг нийт 6 сарын хугацаанд 5 үе шаттайгаар зохион байгуулна. Үүнд:

|  |  |
| --- | --- |
| 1 дүгээр үе шат. Төрийн байгууллагуудаас төслийн санал хүлээн авах. | 2021 оны 03 сарын 11 хүртэл |
| 2 дугаар үе шат. Хүлээн авсан төслийн саналуудаас сонгон шалгаруулж, зарлах | 2021 оны 03 сарын 25 |
| 3 дугаар үе шат. Сонгогдсон төслүүдтэй Хамтран хэрэгжүүлэх гэрээ байгуулах | 2021 оны 03 сарын 29-наас 04 сарын 23 хүртэл |
| 4 дүгээр үе шат. Туршилтын төслөө хэрэгжүүлэх, баримтжуулах, тайлангаа бэлтгэх. | 2021 оны 04 сарын 23-наас 09 сарын 23 хүртэл |
| 5 дугаар үе шат. Туршилтын төслийн хаалтын семинарт үр дүнгээ танилцуулах | 2021 оны 10 сарын 07 |

**Төслийн санхүүжилт**

Сонгосон төсөл тус бүрийг хэрэгжүүлэхэд 3000 хүртэл ам.доллартай дүйцэх санхүүгийн дэмжлэгийг НҮБХХ-с үзүүлэх бөгөөд НҮБХХ-ийн төсөл санхүүжүүлэх журмын дагуу олгоно

**Төслийн санал бэлтгэх, ирүүлэх**

Төслийн санал боловсруулахдаа хавсралт Төслийн санал ирүүлэх маягтыг ашиглах бөгөөд policyinnovationmn@gmail.com хаягаар илгээнэ. Хэрэв төслийн санал бэлтгэхтэй холбоотой асуулт байвал мөн имэйлээр илгээн, хариулт авах боломжтой.

**ТӨСЛИЙН САНАЛ ИРҮҮЛЭХ МАЯГТ**

|  |  |
| --- | --- |
| Төслийн нэр: |  |
| Байгууллага, газар, хэлтэс: |  |
| Төслийг хариуцаж ажиллах баг: (3-5) | Багийн ахлагч: |
| Гишүүд: (*тус бүрийн үүрэг оролцоог тодорхой бичих*) |
| Шийдвэрлэхээр зорьж буй асуудлын танилцуулга (бодлогын том асуудал биш, богино хугацаанд туршиж, үр дүнг нь харж болохуйц практик асуудал байх) Тухайн асуудлыг өмнө нь ямар аргаар шийдвэрлэж ирсэн, ямар үр дүнтэй байгаа талаар хийсэн товч дүн шинжилгээ  |  |
| Зорилтот бүлэг |  |
| Байгууллагын чиг үүрэг, стратеги зорилготой уялдсан байдал |  |
| Тогтвортой хөгжлийн үзэл баримтлал/Тогтвортой хөгжлийн аль зорилгод хувь нэмэр оруулах |  |
| Санал болгож буй арга зүйгээс алийг нь ашиглахаар төлөвлөж байна, яагаад? |  |
| Хэрэгжүүлэх үе шатууд, зарцуулахаар төлөвлөж буй хугацаа |  |
| Шаардагдах төсвийн төсөөлөл |  |

---oOo---